Արշակ Փոլադյան

Արշակ Պողոսի Փոլադյան (մայիսի 15, 1950 թ., Սիրիա), հայ դիվանագետ, պատմաբան,և արևելագետ, Թունիսի Հանրապետությունում և Մարոկկոյի Թագավորությունում Հայաստանի Հանրապետության արտակարգ և լիազոր դեսպան (նստավայրը՝ Երևան)։ 2007 թվականից մինչև 2018 թթ. Փոլադանը Սիրիայում Հայաստանի արտակարգ և լիազոր դեսպան էր, իսկ 2011 թվականից մինչև 2018 թվականը` Հորդանանի Հաշիմյան Թագավորությունում Հայաստանի ոչ ռեզիդենտ դեսպանը։ 2002 թվականից մինչև 2006 թվականը Փոլադանը աշխատել է որպես Արաբական Միացյալ Էմիրություններում ՀՀ դեսպան, իսկ 2003 թվականից 2007 թվականներին` Քուվեյթում և Բահրեյնի Թագավորությունում ՀՀ ոչ ռեզիդենտ դեսպան։

Կրթություն 
 1968-1972 թթ. սովորել և ավարտել է Խաչատուր Աբովյանի անվան հայկական պետական մանկավարժական ինստիտուտի պատմաաշխարհագրական ֆակուլտետը։
 1979-1981 թթ. սովորել և ավարտել է ՀԽՍՀ Գիտությունների ակադեմիայի արևելագիտության ինստիտուտի ասպիրանտուրան։

Աշխատանքային գործունեություն 
 1965-1967 թթ. - աշխատել է ՀԽՍՀ Գիտությունների ակադեմիայի տպարանում որպես գրաշար։
 1967-2000 թթ. - ՀԽՍՀ Գիտությունների ակադեմիայի արևելագիտության ինստիտուտի աշխատակից։
 1993-2000 թթ. - աշխատել է Հայաստանի արտաքին գործերի նախարարությունում որպես արաբական երկրների բաժնի վարիչ։
 1998-2000 թթ. - Հայաստանի արտաքին գործերի նախարարի խորհրդական։
 1998-2000 թթ. - «Հրաչյա Աճառյան» համալսարանի արևելագիտության ամբիոնի վարիչ։
 2000-2002 թթ. - Արաբական Միացյալ Էմիրություններում Հայաստանի գործերի ժամանակավոր հավատարմատար։
 2002-2006 թթ. - Արաբական Միացյալ Էմիրություններում Հայաստանի արտակարգ և լիազոր դեսպան։
 2003-2007 թթ. - համատեղության կարգով Քուվեյթում և Բահրեյնում Հայաստանի արտակարգ և լիազոր դեսպան։
 2007 թ. - Հայաստանի արտաքին գործերի նախարարի խորհրդական։
 2007 թվականի օգոստոսից - Սիրիայի Արաբական Հանրապետությունում Հայաստանի արտակարգ և լիազոր դեսպան։
 2011 թ. հունիսի 14-ին Հայաստանի Նախագահի հրամանագրով համատեղության կարգով նշանակվել է Հորդանանի Հաշիմյան Թագավորությունում Հայաստանի արտակարգ և լիազոր դեսպան (համատեղության կարգով)։
 2018 թվականի հոկտեմբերի 25-ին հետ է կանչվել Սիրիայի Արաբական Հանրապետությունում և Հորդանանի Հաշիմյան Թագավորությունում Հայաստանի արտակարգ և լիազոր դեսպանի պաշտոնից։
 2019 թվականի նոյեմբերի 13-ին նշանակվել է Թունիսում Հայաստանի արտակարգ և լիազոր դեսպան։
 2019 թվականի նոյեմբերի 29-ին համատեղության կարգով նշանակվել է Մարոկկոյի Թագավորությունում Հայաստանի արտակարգ և լիազոր դեսպան։

Գիտական աստիճան 
 Պատմական գիտությունների թեկնածու (1984)։
 Պատմական գիտությունների դոկտոր (1996)։
 Պրոֆեսոր (2010)։

Պարգևներ 
 2006 թ. փետրվարին հայ-էմիրաթյան հարաբերությունների զարգացման գործում ունեցած մեծ ավանդի համար շնորհվել է ԱՄԷ բարձրագույն՝ «Անկախության» առաջին աստիճանի շքանշանով
 2011 թ. պարգևատրվել է ԱԳՆ ոսկե մեդալով
 2013 թ. մայիսի 24-ին ՀՀ նախագահի հրամամանգրով շնորհվել է Մխիթար Գոշի մեդալ
 2018 թ. Սիրիայի Արաբական Հանրապետության քաղաքացիական արժանիքի շքանշան (գերազանց դասի)  Պարգևատրվել է ՀՀ և ՍԱՀ զանազան կազմակերպությունների պատվոգրերով և մեդալներով։

Ծանոթագրություններ 

Հայ դիվանագետներ
Դիվանագետներ այբբենական կարգով
Հայ արևելագետներ
ՀՀ արտակարգ և լիազոր դեսպաններ
ՀՊՄՀ շրջանավարտներ
Պատմական գիտությունների դոկտորներ
Մխիթար Գոշի մեդալակիրներ
Հայ պրոֆեսորներ
Հայ պատմաբաններ